Datumuseng yaiku jeneng salah sawijining sendratari saka Sulawesi Kidul, pangriptané yaiku Farid Hamid lan Ny. Fatimah Yusuf. Kacaritakaké Datumuseng iku wira saka Sumbawa kang diutus rajané budhal nèng Makassar kanggo urusan kerajaan. Nanging, ing Makassar Datumuseng prang tandhing mungsuh wong Walanda. Dhéwéké gugur sawisé matèni bojoné dhéwé, Maipa Deapati supaya ora dadi tawanan mungsuh.